**Toivolan Vesihuollon osuuskunta Y-tunnus: 1996792-4**

**Toimintakertomus tilikaudelta 1.1. – 31.12.2019**

# Yleistä vesiosuuskunnasta

Toivolan Vesihuollon osuuskunnan toimialana on rakentaa, ylläpitää ja hoitaa vesi- ja viemärilaitosta ja tarjota vesihuoltopalveluja pääasiassa jäsenille. Osuuskunta voi tarjota vesihuoltopalveluja myös muille vesihuoltolaitoksille. Vihantasalmen ja Toivolan alueiden vesihuollon turvaamiseksi perustettiin Toivolan Vesihuollon osuuskunta 24.4.2006.

Osuuskunnalla oli tilikauden lopussa 99 jäsentä. Osuusmaksun suuruus on 100 €.

# Osuuskuntakokous 2019

Osuuskunnan sääntömääräinen vuosikokous pidettiin sunnuntaina 26.5.2019 klo 13:00, Toivolan

Maamiesseuran talolla. Kokouksessa vahvistettiin tilinpäätös vuodelta 2018. Tilinpäätös osoitti alijäämää 25 145,78 euroa. Osuuskuntakokous hyväksyi hallituksen esityksen tilikauden 1.1.-31.12.2018 tappion kirjaamiseksi edellisten tilikausien voitto/tappio tilille. Osuuskuntakokous myönsi yksimielisesti vastuuvapauden tilivelvollisille vuodelta 2018.

Vuodelle 2019 rahastomaksun suuruudeksi määrättiin 165 euroa. Vuosittain kerätty rahastomaksu lisätään myös jälkiliittyjien liittymiskustannuksiin ns. rakentamisrahasto-osuuteen. Vuoden 2019 rahastomaksujen eräpäivät olivat heinäkuussa ja elokuussa. Osuuskuntakokous valtuutti hallituksen päättämään erääntymispäivän tarkemmin.

Osuuskuntakokous päätti myös Ollikanhiekan alueen vesihuollon toteutuksesta:

Ote vuosikokous pöytäkirja 2019:

12§ Hallituksen esitykset vuosikokoukselle:

Talousarvio ja toimintasuunnitelma vuodelle 2019. Talousarvion osalta tarkistetaan vesilaitoksen muuttuneiden taksojen vaikutus menopuolelle. Osuuskuntakokous kirjaa talousarvion tiedokseen.

Päätettiin, että arvonkorotusrahastoa kartutetaan vuonna 2019, 165 eurolla/kiinteistö. Maksun ajankohta on heinä- elokuu 2019. Maksun voi suorittaa yhdessä tai kahdessa erässä. Hallitus voi päättää erääntymispäivän tarkemmin.

Hallitus esittää osuuskuntakokoukselle, että osuuskunta voi rakennuttaa Ollikanhiekan alueen vesihuollon. Kiinteistöjen omistajat alueelta vastaavat rakentamiskustannuksista ja vähimmäislaskutus liittymästä on, osuuskunnan voimassa olevan liittymismaksun suuruinen.

Osuuskunnan hallitus esittää, että mikäli hankkeen kustannukset ylittävät osuuskunnan voimassa olevan liittymismaksun, niin alueen liittyneitä kiinteistöjä hyvitetään myöhemmin alueella verkostoon liittyvien kiinteistöjen liittymismaksujen ylijäämällä, niin kauan kunnes kaikkien alueen kiinteistöjen liittymismaksusuoritukset ovat yhtä suuret osuuskunnan liittymismaksun kanssa.

Osuuskuntakokous päätti valtuuttaa hallituksen toteuttamaan Ollikanhiekan vesihuollon.

# Toiminta-alue

Osuuskunnalla ei ole vahvistettua toiminta-aluetta. Toiminta-alueen vahvistamistilanne ei ole edennyt kunnassa.

# Talous 2019

Vesihuollon tilikauden 2019 tuotot olivat 35 227,14 € ( 37 772,46 € 2018). Tilikauden materiaali- ja hankinta kulut olivat -15 475,53 € (-20 840,61 € v. 2018), liiketoiminnan muut kulut olivat -13 887,52 € (-13 947,93 € v. 2018). Suunnitelman mukaiset poistot olivat -25 278,61 € (-25 127,00 € v.2018), sekä korko ja muut rahoitustuotot ja -kulut 55,70 € (-262,70 € v. 2018). Tilikauden tulos on tappiollinen 21 618,82 € (25 145,78 € v. 2018). Hallitus esittää, että osuuskunnan tulos siirretään voitto/tappio tilille.

**Kulutustiedot**

Vuonna 2019 osuuskunta laskutti vettä 5 734,71 € (2 838 m3 ) ja jätevettä 9 992,43 € (3 213 m3).

# Taksat

Vuonna 2019 maksut olivat:

Perusmaksu: 200 €/ vuosi/ jäsen tai liittynyt kiinteistö (alv 0%) Käyttömaksu puhdasvesi: 2,02 €/m3 alv 0% / 2,50 €/m3 sis. alv 24%.

Käyttömaksu jätevesi: 3,11 €/m3 alv 0% / 3,86 €/m3 sis. Alv 24%

Käyttömaksut on sidottu kunnan vesilaitoksen kulloinkin voimassa olevaan taksaan siten, että osuuskunta lisää kunnan perimään taksaan 30%. Muuttuvista taksoista tiedotetaan jäseniä edelleen hallituksen tiedotteissa.

Lisäksi käytössä oli seuraavat taksat:

Ylimääräinen vesimittarin luenta 50€/kerta + alv + matkakulut.

Venttiilin avaaminen tai sulkeminen liittyjästä aiheutuvasta syystä 51,15€/kerta + alv + matkakulut.

# Hallinto

|  |  |  |
| --- | --- | --- |
| Hallituksen kokoonpano 2019-2020:  |  |  |
|  Christina Luhtala ja Matti Malkamäki  |   | 2017-2020  |
|  Edelman Pasi ja Pentti Mattila  |   | 2018-2021  |
|  Vesa Jähi ja Jussi Lehto  |   | 2019-2022  |

Vesi-isännöitsijä: MJK Vesitekniikka Oy / Martti Kääriäinen

Kirjanpitäjä ja laskutus: Laskentalaitinen Oy / Jaana Laitinen

Tilintarkastaja: Mikkelin Tilintarkastus Avoinyhtiö/ Mika Mikkonen

# Tiedotustoiminta

Osuuskunnalla on omat kotisivut. Osuuskunta lähettää edelleen kirjallisia tiedotteita ja julkaisee tiedotteet myös osuuskunnan kotisivuilla [http://www.toivolanvesihuolto.fi](http://www.toivolanvesihuolto.fi/)

# Toimintasuunnitelma vuodelle 2020

Osuuskunta toimittaa edelleen hyvälaatuista vettä asiakkailleen ja huolehtii vesilaitoksesta.

31.12.2019

Toivolan Vesihuollon osuuskunnan hallitus